CELEX: 31991R1435
Language: el
Date: 1991-05-30 00:00:00
Title: Κανονισμός (ΕΟΚ) αριθ. 1435/91 της Επιτροπής της 30ής Μαΐου 1991 για την τροποποίηση του κανονισμού (ΕΟΚ) αριθ. 899/87 που καθορίζει τους κανόνες ποιότητας για τα κεράσια και τις φράουλες, όσον αφορά το μέγεθος των φραουλών

Avis juridique important

|

31991R1435

Κανονισμός (ΕΟΚ) αριθ. 1435/91 της Επιτροπής της 30ής Μαΐου 1991 για την τροποποίηση του κανονισμού (ΕΟΚ) αριθ. 899/87 που καθορίζει τους κανόνες ποιότητας για τα κεράσια και τις φράουλες, όσον αφορά το μέγεθος των φραουλών  

Επίσημη Εφημερίδα αριθ. L 137 της 31/05/1991 σ. 0020 - 0020 Φινλανδική ειδική έκδοση: Κεφάλαιο 3 τόμος 37 σ. 0206  Σουηδική ειδική έκδοση: Κεφάλαιο 3 τόμος 37 σ. 0206 

ΚΑΝΟΝΙΣΜΟΣ ( ΕΟΚ ) αριθ . 1435/91 ΤΗΣ ΕΠΙΤΡΟΠΗΣ  της 30ής Μαΐου 1991  για την τροποποίηση του κανονισμού ( ΕΟΚ ) αριθ . 899/87 που καθορίζει τους κανόνες ποιότητας για τα κεράσια και τις φράουλες, όσον αφορά το μέγεθος των φραουλώνΗ ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 2 ), και ιδίως το άρθρο 2 παράγραφος 2,  Εκτιμώντας :  ότι ο κανονισμός (ΕΟΚ ) αριθ . 899/87 της Επιτροπής ( 3 ), όπως τροποποιήθηκε από τον κανονισμό ( ΕΟΚ ) αριθ . 3594/89 ( 4 ), καθορίζει, στο παράρτημα ΙΙ, τους κανόνες ποιότητας για τις φράουλες -  ότι οι απαιτήσεις όσον αφορά το μέγεθος που εφαρμόζονται στις φράουλες τροποποιήθηκαν ώστε να ληφθεί υπόψη η εξέλιξη των τεχνικών μεθόδων παραγωγής και οι ανάγκες της εμπορίας - ότι έχουν ληφθεί υπόψη τα ειδικά χαρακτηριστικά της ποικιλίας "Primella "-  ότι, από την εξέταση των αγρονομικών χαρακτηριστικών της ποικιλίας Gariguette, προκύπτει ότι δικαιολογείται ειδική μεταχείριση για την ποικιλία αυτή - ότι πρέπει, συνεπώς, να τροποποιηθεί ο κανονισμός ( ΕΟΚ ) αριθ . 899/87 -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Το παράρτημα ΙΙ του κανονισμού ( ΕΟΚ ) αριθ . 899/87 τροποποιείται ως εξής:  1 . Στο τμήμα ΙΙΙ, "Διατάξεις που αφορούν το μέγεθος", στο πρώτο εδάφιο, η δεύτερη περίπτωση αντικαθίσταται από το ακόλουθο κείμενο :  "- κατηγορίες Ι και ΙΙ ( εκτός από τις ποικιλίες Primella και Gariguette ): 22 mm - ποικιλίες Primella και Gariguette: 18 mm ."  2 . Στο τμήμα VI, "Διατάξεις που αφορούν σήμανση", στο σημείο "Β . Φύση του προϊόντος", η δεύτερη περίπτωση αντικαθίσταται από το ακόλουθο κείμενο :  "- ονομασία της ποικιλίας ( προαιρετικό, εκτός από τις ποικιλίες Primella και Gariguette για τις οποίες η αναφορά αυτή είναι υποχρεωτική )."  Άρθρο 2  Ο παρών κανονισμός αρχίζει να ισχύει την 1η Ιουνίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 30 Μαΐου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 118 της 20 . 5 . 1972, σ . 1 . ( 2 ) ΕΕ αριθ . L 375 της 31 . 12 . 1990, σ . 17 . ( 3 ) ΕΕ αριθ . L 88 της 31 . 3 . 1987, σ . 17 . ( 4 ) ΕΕ αριθ . L 350 της 1 . 12 . 1989, σ . 61 .